**Press release**

# Český DACHSER v Českých Budějoviciach funguje v nových priestoroch

**Českobudejovická pobočka logistickej spoločnosti DACHSER Czech Republic sa presťahovala do nových priestorov vo VGP Parku České Budějovice v komerčnej zóne Světlík na okraji juhočeskej metropoly. Na takmer 7 000 m2 logistických a kancelárskych priestorov bude realizovať komplexné logistické služby. K dispozícii je skladová kapacita 6 900 paletových miest pre služby kontraktnej logistiky.**

DACHSER v Českých Budejoviciach po 16 rokoch zmenil svoju adresu. Odteraz operuje z budovy postavenej na mieru v režime build-to-suit developerskou spoločnosťou VGP na ulici Zlievárenská na okraji mesta. Stavba bola odovzdaná v termíne v polovici marca*. „Máme za sebou náročnú fázu sťahovania pobočky a zamestnancov a v súčasnosti už plne využívame výhody nových priestorov“*, uvádza vedúci pobočky DACHSER v Českých Budejoviciach Petr Papan, a dodáva: *„Moderné, priestranné logistické priestory nám teraz umožnia poskytovať ešte lepšiu kvalitu služieb a dostatok nakladacích rámp, optimalizáciu a zrýchlenie manipulácie pri nakládke a vykládke.“*

DACHSER je špecialista na zbernú službu a jeho pobočka na juhu Čiech má priame napojenie na európsku sieť pozemných prepráv, ktorá má takmer 300 vlastných a partnerských pobočiek. *„Strategická poloha pobočky a väčšie priestory prekládkovej haly umožnia, aby sa pobočka stala v rámci siete spoločnosti DACHSER aj platformou zbernej služby pre zásielky do Rakúska,“* uvádza Ing. Ján Pihar, generálny riaditeľ DACHSER Czech Republic. Nové priestory navyše vytvárajú podmienky pre rozšírenie ponuky kontraktnej logistiky v Českých Budejoviciach.
**Technológia pre úsporu zdrojov**

V priestoroch pre českobudejovickú pobočku DACHSERU sú využívané technológie na úsporu zdrojov, ktoré zahŕňajú okrem iného LED osvetlenie, rekuperáciu tepla či zariadenia na šetrné nakladanie s pitnou vodou a ďalšie. Budova aj celý priemyselný park sú stavané aj s ohľadom na využitie technológií budúcnosti. DACHSER v súlade so svojou stratégiou na ochranu klímy rozširuje používanie nákladných vozidiel na elektropohon. S prechodom na elektromobilitu počíta aj českobudejovická pobočka, ktorá by v budúcnosti mala využívať rýchlych aj pomalých nabíjacích staníc, pre ktoré je v areáli pripravené technické zázemie.

Pobočka spoločnosti DACHSER v Českých Budejoviciach zahŕňa 2 000 m2 prekládkovej a cez 4 300 m2 skladovej plochy s kapacitou približne 6 900 paletových miest. Administratívnu časť tvorí cca 630 m2 moderných kancelárií. VGP Park České Budejovice sa nachádza na okraji mesta v komerčnej zóne Světlík s vynikajúcim dopravným spojením do centra a priamym nájazdom na diaľnicu D3 spájajúcu Prahu a rakúsky Linz.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk